Poštovani roditelji i učenici,

u ponedjeljak krećemo s redovnom nastavom po modelu A. Svi moramo voditi računa o poštivanju uputa, jer na taj  način štitimo sebe i druge.

**UPUTE O ORGANIZACIJI PRVOG RADNOG DANA**

7. rujna 2020. (ponedjeljak) učenici dolaze prema sljedećem rasporedu:

|  |  |  |  |
| --- | --- | --- | --- |
| Razredni odjel | Ulaz u školu | Vrijeme ulaska | Učionica broj |
| 1. a | S. S. KRANJČEVIĆ | 10:00 | PRIZEMLJE |
| 1. b | S. S. KRANJČEVIĆ | 10:00 | PRIZEMLJE |
| 2. a | S. S. KRANJČEVIĆ | 8:00 | PRIZEMLJE |
| 2. b | J. J. STROSSMAYER | 7:55 | 18 (prvi kat, bivša zbornica ) |
| 2. c | J. J. STROSSMAYER | 8:00 | 28 (drugi kat ) |
| 3. a | MATKO LAGINJA  ulaz s Derenčinove | 8:00 | SPORTSKA DVORANA PRIZEMLJE |
| 3. b | MATKO LAGINJA  ulaz s Derenčinove | 7:55 | 2. KAT |
| 4. a | MATKO LAGINJA  ulaz iz Laginjine | 13:00 | PRIZEMLJE |
| 4. b | J. J. STROSSMAYER | 13:40 | 27 (drugi kat ) |
| 4. c | J. J. STROSSMAYER | 13:40 | 29 (drugi kat ) |
| 5. a | MATKO LAGINJA  ulaz iz Laginjine | 12:50 | 6 |
| 5. b | MATKO LAGINJA  ulaz iz Laginjine | 12:55 | 3 |
| 5. c | MATKO LAGINJA  ulaz iz Laginjine | 13:00 | 1 |
| 6. a | S. S. KRANJČEVIĆ | 12:55 | Ulaz park iz Lj. Posavskog |
| 6. b | S. S. KRANJČEVIĆ | 13:00 | Ulaz park iz Lj. Posavskog |
| 7. a | MATKO LAGINJA  ulaz iz Laginjine | 12:50 | Likovni glazbeni |
| 7. b | MATKO LAGINJA  ulaz iz Laginjine | 12:55 | 11 |
| 7. c | MATKO LAGINJA  ulaz iz Laginjine | 13:00 | 21 |
| 8. a | MATKO LAGINJA  ulaz s Derenčinove | 12:50 | 5 |
| 8. b | MATKO LAGINJA  ulaz s Derenčinove | 12:55 | 2 |
| 8. c | MATKO LAGINJA  ulaz s Derenčinove | 13:00 | 4 |

**Razrednici će učenicima podijeliti udžbeničke komplete i nepreuzete svjedodžbe. Učenici trebaju ponijeti školske torbe.**

**DOLAZAK UČENIKA I RODITELJA U ŠKOLU**

1. Djeca u školu dolaze sama ili u pratnji jednog roditelja.

2. U školu je iznimno dozvoljen ulazak samo jednom roditelju u pratnji učenika s teškoćama u razvoju koji nema osiguranu podršku pomoćnika u nastavi i ne može samo ući u školu. Roditelj koji ulazi u školu obvezan je držati razmak od 1,5 metra u odnosu na druge učenike/djelatnike škole i u školu obvezno ulazi s maskom.

3. Dijete u školu ne smije dovoditi roditelj koji ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako ima izrečenu mjeru samoizolacije ili ako je dijete zaraženo s COVID-19. Ako iste simptome ili mjeru samoizolacije ima dijete/učenik ili ako je zaraženo virusom COVID-19 ne smije dolaziti u školu.

4. Roditelji/skrbnici koji dovode i odvode djecu u školu to čine na način da ne ulaze u školu, osim ako je to neophodno zbog iznimno opravdanih razloga ili je roditelj učenika s teškoćama u razvoju, već dolaze do ulaza u školsko dvorište pri čemu zadržavaju distancu od najmanje 1,5 metra u odnosu na druge roditelje/skrbnike i  djecu. Roditelji i djeca iz istog kućanstva ne moraju držati distancu.

**BORAVAK UČENIKA U ŠKOLI**

1. Djeca bi trebala što je više moguće održavati distancu (fizičku udaljenost) od druge djece i odraslih (preporučeno 1,5 m).

2. Tijekom boravka u školi učenik boravi u svojoj odgojno-obrazovnoj skupini (razredu) i ne miješa se s djecom iz drugih odgojno-obrazovnih skupina. Učenik prostoriju u kojoj boravi njegova odgojno-obrazovna skupina smije napustiti samo u slučaju odlaska u sanitarni čvor, blagovaonicu, pranje ruku ili izlaska u dvorište škole radi aktivnosti na otvorenom i to isključivo na način da se ne miješa s djecom iz drugih razreda.

3. Prilikom prolaska kroz zajedničke prostorije (hodnik/hol/toaleti/dvorana) učenici su dužni prolazak skratiti na minimum, nepotrebno ne dodirivati površine ili predmete i kretati se po unaprijed definiranoj ruti kretanja.

4. Djeca trebaju redovito i pravilno prati ruke prije ulaska u svoju učionicu, prije konzumiranja hrane, nakon korištenja toaleta, nakon dolaska izvana, nakon čišćenja nosa i uvijek kada ruke izgledaju prljavo. Nakon pranja ruku vodom i sapunom ruke treba osušiti papirnatim ručnikom za jednokratnu upotrebu koji se nakon korištenja baca u koš za otpad. Pranje ruku prije konzumiranja hrane, nakon dolaska izvana i u nekim drugim prilikama u razredu zamjenjuje se prema potrebi dezinficiranjem ruku u onim učionicama u kojima nema tekuće vode i sapuna.

5. Djecu treba poticati da kada kašlju i kišu prekriju usta i nos laktom ili papirnatom maramicom koju poslije trebaju odbaciti u koš za otpad te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.

6. Preporuča se i potiče djecu da ne dodiruju usta, nos, oči i lice kao i da ne stavljaju ruke i predmete u usta. Djeca ne bi trebala dijeliti čaše, šalice, drugo posuđe i pribor za jelo s drugom djecom. Svako dijete samo postupa sa svojom odjećom i obućom, školskim priborom, torbama i knjigama te ih ne dijeli s ostalom djecom i ne dodiruje i ne uzima stvari druge djece.

7. Za učenike od 1. do 4. razreda nije obavezno nošenje zaštitne maske. Učitelji izbornih predmeta i engleskog jezika koji dolaze na nastavu nose zaštitne maske. Učenici od 5. do 8. razreda i predmetni nastavnici nose maske.

**ORGANIZACIJA BORAVKA UČENIKA U ŠKOLI**

Učitelj/učiteljica provjerava temperaturne vrijednosti koje su roditelji zapisali.

Učitelji nastoje dosta vremena provoditi s učenicima na školskom dvorištu kad je to moguće.

Nastava TZK odvija se kad god je to moguće u vanjskim prostorima, odnosno u školskom dvorištu i pokraj škole na sportskim terenima i to na način da ne dolazi do spajanja ili kontakta razrednih odjeljenja niti u svlačionici, niti u dvorani niti u vanjskom prostoru. Kod održavanja nastave u zatvorenom prostoru primjenjuju se Preporuke za treninge i športsko-rekreativne aktivnosti u zatvorenim športskim objektima.

Za vrijeme trajanja proglašene epidemije COVID-19 ne organiziraju se ekskurzije učenika, izvanučionična nastava – osim u dvorištu škole i šetnje u blizini škole.

**ODLAZAK UČENIKA IZ ŠKOLE**

Izlazak učenika iz škole nadgleda učiteljica/učitelj koja s njima održava zadnji školski sat, te vodi brigu o održavanju razmaka i pridržavanju svih ostalih mjera kod izlaska učenika iz škole.

Roditelji ne ulaze u školsku zgradu. Dok čekaju djecu, roditelji drže međusobni razmak od 1,5m.

**POSTUPANJE U SLUČAJU SUMNJE U ZARAZU KOD DJETETA**

1. Kod pojave znakova bolesti koji upućuju na moguću zarazu COVID-19 (povišena tjelesna temperatura – pod pazuhom 37,2 °C, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje (proljev, povraćanje i bol u trbuhu) dijete/učenik ostaje kod kuće i javlja se najprije telefonom izabranom liječniku obiteljske medicine koji odlučuje o testiranju. O tome roditelj telefonom mora obavijestiti školu.

2. Ako djeca razviju simptome COVID-19 tijekom boravka u ustanovi, učitelj odmah obavještava roditelje, koji u najkraćem mogućem roku trebaju doći po dijete. Do dolaska roditelja dijete se izolira u prikladnoj prostoriji. Odmah po utvrđivanju simptoma djetetu je potrebno osigurati masku za lice, a učitelju koji prati dijete do prostorije za izolaciju i boravi s njime treba osigurati vizir, masku i jednokratnu pregaču. Po odlasku djeteta dezinficira se prostorija u kojoj je dijete bilo izolirano. Poseban prostor za izolaciju, djelatnike koji su zaduženi za brigu o bolesnom djetetu do dolaska roditelja i poseban protokol propisuje se mjerama za djelatnike škole.

3. Ravnatelj nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnatelju.

4. Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.

5. Kad se kod djeteta/učenika utvrdi zaraza COVID-19, postupa se sukladno odluci nadležnog epidemiologa. Za sve osobe kod kojih se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije.